[{"text_idx": "#000003", "text": "EL-i riigid ei jo\u0303udnud gaasi hinnalae kehtestamises kokkuleppele"}, {"text_idx": "#000004", "text": "Euroopa Liidu (EL) liikmesriikide energiaministrid kohtuvad uuesti 13. detsembril, et arutada Euroopa Komisjoni plaani kehtestada gaasile hinnalagi. Neljapa\u0308eval ministrid hinnalae kehtestamise osas kokkuleppele ei jo\u0303udnud."}, {"text_idx": "#000006", "text": "Komisjoni pakutud korrektsioonimehhanism ka\u0308ivituks siis, kui gaasi hind on kahe na\u0308dala jooksul ko\u0303rgem kui 275 eurot megavatt-tunnilt. Samuti peab ku\u0308mne pa\u0308eva jooksul TTF-i hind olema 58 eurot ko\u0303rgem kui LNG maailmaturu hind."}, {"text_idx": "#000007", "text": "Ettepanekule seisid eelko\u0303ige vastu Belgia, Hispaania, Itaalia, Poola ja Kreeka. Kokkuleppe puudumise to\u0303ttu ei kinnitatanud ministrid a\u0308ra ka gaasi u\u0308hisostude ning taastuvenergia projektide kiirendamise otsuseid. Uuesti kogunevad energiaministrid 13. detsembril."}, {"text_idx": "#000010", "text": "Ministrid leppisid neljapa\u0308eval mitteametlikult kokku, et kiirendavad taastuvenergiaprojektide heakskiitmist. Samuti lepiti kokku, et luuakse uus LNG gaasihinnaindeks."}, {"text_idx": "#000011", "text": "Kokkulepet ei ole ka Vene nafta hinnalae osas"}, {"text_idx": "#000012", "text": "Euroopa Liidu riikide saadikud pidasid kolmapa\u0308eval maha 14 tundi la\u0308bira\u0308a\u0308kimisi, aga Venemaa nafta hinnalae ku\u0308simuses kuskile ei jo\u0303utud. Kreeka, Ku\u0308pros ja Malta u\u0308tlevad, et alla 70 dollari barrelist nemad ei ra\u0308a\u0308gi. Teine rinne eesotsas Eesti ja Poolaga no\u0303uab aga ma\u0308rksa madalamat hinda."}, {"text_idx": "#000013", "text": "\"Me ei saa ka kokku leppida va\u0308ga ko\u0303rges hinnas. See praegune 65 dollarit barrelist, seda on ikkagi palju. Eesti toetaks madalamat hinda, aga siin samamoodi oluline on see kokkuleppe saavutamine, et Vene energiakandjatele seada hinnalagi. Ma arvan, et see on suurepa\u0308rane iseenesest. Mida madalam hind seda parem ja lo\u0303puks ma loodan, et me jo\u0303uame ta\u0308ieliku sanktsioonini,\" ra\u0308a\u0308kis majandus- ja taristuminister Riina Sikkut."}, {"text_idx": "#000014", "text": "Neljapa\u0308eval saadikud uuesti ei kogunegi, sest arutelusid peetakse otse pealinnade vahel. Neljapa\u0308eval kohtusid Bru\u0308sselis ka energiaministrid, et arutada Euroopa Komisjoni gaasi hinnalae ettepanekut. Nii nagu mitmed ajakirjandusva\u0308ljaanded, andsid ministrid selle pihta turmtuld juba enne kohtumist."}, {"text_idx": "#000015", "text": "\"Me oleme na\u0308inud dokumenti selgitustega, aga hea kui oleks ka gaasi hinnalagi. See gaasi hinnalagi, mis on praeguses dokumendis ei rahulda u\u0308hegi riiki. See on nagu nali,\" u\u0308tles Poola kliima- ja energiaminister Anna Moskwa."}, {"text_idx": "#000016", "text": "\"Ettepanek no\u0303uab to\u0308o\u0308d detailidega. See tekst peab saama paremaks ja ma olen kindel, et me jo\u0303uame la\u0308hiajal kokkuleppeni,\" ra\u0308a\u0308kis Belgia energiaminister Tinne Van der Straeten."}, {"text_idx": "#000017", "text": "Sikkuti so\u0303nul on tarvis hoida so\u0303ja ajal u\u0308htsust ja seda ka u\u0308hise gaasihinna regulatsiooniga. \"Me oleme a\u0308a\u0308rmiselt konstruktiivsed, aga samas kui vaatame, kas ko\u0303ige ta\u0308htsam on varustuskindlus vo\u0303i hind, siis ta\u0308htsam on varustuskindlus. Kui me lepime kokku liiga madalas hinnalaes ja see gaas hakkab Euroopast mujale minema \u2013 seda on va\u0308ga keeruline parandada. Kui on tegemist ainult ko\u0303rge hinnaga, siis on ku\u0308simuse all hu\u0308vitiste maksmine,\" u\u0308tles Sikkut."}, {"text_idx": "#000018", "text": "\"Liikmesriigid jagunevad kaheks \u2013 u\u0308hed on need, kes kardavad, et maailmas pole piisavalt gaasitarneid saadaval, mis aitaks asendada Vene maagaasi, teised liikmesriigid arvavad, et maagaasi on maailma meredel LNG-laevades ku\u0308ll ja me peaksime kehtestama hinna, millest kallimat Euroopa ei maksa,\" u\u0308tles Euroopa Komisjoni energeetikavolinik Kadri Simson."}, {"text_idx": "#000019", "text": "Komisjoni ettepanek vo\u0303ttis Simsoni so\u0303nul mo\u0303lema ru\u0308hma muresid arvesse ja pakkus va\u0308lja hinnalae, mis hoiaks a\u0308ra erakorralised hinnahu\u0308pped, aga ei suunaks LNG-tarneid Aasia poole."}, {"text_idx": "#000020", "text": "Simsoni so\u0303nul to\u0308o\u0308tab Euroopa selle nimel, et gaasi hind ei oleks tuleval aastal ko\u0303rgem kui ta\u0308navu suvel. \"Me saame va\u0308hendada oma tarbimist, seni on liikmesriigid u\u0308hiselt va\u0308hendanud gaasitarbimist mo\u0308o\u0308dunud aastatega vo\u0303rreldes 15 protsenti. Saame kiirendada taastuvenergia tootmist, et elekter tuleks rohkem taastuvatest vo\u0303imsustest ja va\u0308hem gaasijaamadest. Kolmandaks on meil toimiv koosto\u0308o\u0308 usaldusva\u0308a\u0308rsete partneritega. Nii Norra aga ka USA on oma toodangut ma\u0308rkimisva\u0308a\u0308rselt suurendanud ja see on aidanud meil sellele talvele vastu minna,\" u\u0308tles Simson."}, {"text_idx": "#000021", "text": "Streik Austraalias to\u0303stis Euroopas gaasi hinda"}, {"text_idx": "#000022", "text": "Gaasimu\u0308u\u0308jad: na\u0308eme terendamas maagaasi hinnato\u0303usu"}, {"text_idx": "#000023", "text": "Venemaa nafta hinnalagi ja\u0308a\u0308b to\u0303ena\u0308oliselt muutmata"}, {"text_idx": "#000024", "text": "Rahvusvahelisel gaasiturul suurenes pakkumine, no\u0303udlus va\u0308henes"}, {"text_idx": "#000025", "text": "USA lubas ja\u0308tkata Euroopa varustamist gaasiga"}, {"text_idx": "#000026", "text": "Zelenski: Vene naftale seatav hinnalagi vo\u0303iks ja\u0308a\u0308da 30-40 dollari juurde"}, {"text_idx": "#000028", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000032", "text": "To\u0303nis Mo\u0308lder erakonnavahetusest: la\u0308a\u0308nes ei saa ajada idapoliitikat"}, {"text_idx": "#000038", "text": "So\u0303ja 575. pa\u0308ev: Kiiev teatas ru\u0308nnakutest Vene staabile ja so\u0303jalennuva\u0308ljale"}, {"text_idx": "#000041", "text": "Pa\u0308a\u0308steametnik la\u0308ks pensionist ilmaja\u0308a\u0308mise pa\u0308rast kohtusse"}, {"text_idx": "#000043", "text": "September to\u0303i erakondade toetusnumbritesse olulisi muutusi"}, {"text_idx": "#000045", "text": "Punaso\u0303durite u\u0308hishauda Narvas ei olnud kedagi maetud"}, {"text_idx": "#000047", "text": "Reede on suvine, na\u0308dalavahetus algab vihmaga"}, {"text_idx": "#000059", "text": "Vahemere migratsioonisurve a\u0308hvardab Euroopa tu\u0308lli ajada"}]